Ծաղկաշատ (գյուղ, Լոռու մարզ)

Ծաղկաշատ, գյուղ Հայաստանի Լոռու մարզի Ալավերդի համայնքումԱլավերդի համայնքի բնակավայրերի մասին տեղեկություններ Լոռու մարզպետարանի կայքում, (արխիվացված 09․06․2023 թվականին)։

 Անուն 
1927 թվականին գյուղը պաշտոնապես անվանվել է Խաչի Դուռ։ Այս անունն առաջացել է բնակավայրի հարավ-արևմտյան կողմում հայտնաբերված IX-X դարերով թվագրվող համանուն մատուռի անվանումից։

1935 թվականի հունվարի 3-ին գյուղը վերանվանվել է Ծաղկաշատ։ Այս անունն առաջացել է բնակավայրի տարածքում աճող բազմաթիվ ծաղիկների առկայությունից։

 Աշխարհագրություն 
Բնակավայրը գտնվում է Գուգարաց լեռների արևմտյան լանջերին՝ ծովի մակարդակից 1500 մ բարձրության վրա։ Համայնքի կենտրոն Ալավերդի քաղաքից հեռու է 12 կմ դեպի հարավ-արևելք, իսկ մարզկենտրոն Վանաձոր քաղաքից՝ 60 կմ դեպի հյուսիս-արևելք։

Ունի գեղատեսիլ բնություն, շրջապատված է անտառներով«Շատ մեղք է փոքր բնակչություն ունեցող գյուղը. Ծաղկաշատի համայնքապետ» հոդված hetq.am լրատվական կայքում, (արխվացված 14․06․2023 թվականին)։։

 Պատմություն 
մինի|Ծաղկաշատի եկեղեցի
Ծաղկաշատը Հայաստանի պատմական բնակավայրերից է։

 Պատմամշակութային հուշարձաններ 

Ծաղկաշատում առկա են բազմաթիվ պատմամշակութային կառույցներ ու կոթողներ։ 2004 թվականի դրությամբ գյուղում և շրջակա տարածքներում հաշվառվել և պետական գրանցում են ստացել թվով 17 հուշարձան, որոնցից են գյուղից 3 կմ դեպի հյուսիս-արևմուտք գտնվող և մ․թ․ա․ XII-X դարերով թվագրվող դամբարանադաշտը, գյուղից 4 կմ դեպի հարավ-արևմուտք գտնվող  և մ․թ․ա․ VIII-VII դարերով թվագրվող դամբարանադաշտը, գյուղի մեջ գտնվող 9-ից 20-րդ դարերով թվագրվող գերեզմանոցը, նույն տեղում գտնվող  XIII դարով թվագրվող եկեղեցի, վերջինին կից գտնվող XI-XIII դարերով թվագրվող խաչքարեր, թևավոր խաչ, եկեղեցու կողքին գտնվող XVII դարով թվագրվող շինություն, գյուղից 2 կմ հեռու գտնվող միջնադարյան գյուղատեղին, XIII դարով թվագրվող գերեզմանոցը, գյուղից 3 կմ դեպի հարավ-արևմուտք գտնվող եկեղեցին, գյուղի հարավում գտնվող և XIII դարով թվագրվող Սուրբ Սարգիս մատուռըՀայաստանի Հանրապետության կառավարության որոշում 29 հունվարի 2004 թվականի N 49-Ն,  վավերացված 09.02.2004 թվականին [(https://www.arlis.am/DocumentView.aspx?DocID=37965 էլեկտրոնային տարբերակ) ]։։

 Բնակչություն 
Ստորև աղյուսակի տեսքով ներկայացված է Ծաղկաշատ գյուղի բնակչության վիճակագրական տվյալներն ըստ տարիների.
  Տարի
  1926
  1939
  1959
  1970
  1979
  1989
  2001
  2004
  2011
   Բնակիչ
  167
  319
  345
  354
  194
  179
  273
  180
  1812011 թ Հայաստանի մարդահամարի արդյունքները


 Տնտեսություն 
Բնակչությունը զբաղվում է անասնապահությամբ։ 2012 թվականի հունվարի 1-ի դրությամբ գյուղում եղել է 560 խոշոր եղջերավոր կենդանի։ Զբաղվում են նաև խոզաբուծությամբ։

Խորհրդային  Միության ժամանակաշրջանում գյուղի վարելահողերում աճեցվել է ցորեն ու գարի, սակայն Հայաստանի Հանրապետության անկախությունից հետո ոռոգման ջրի չլինելու պատճառով այդ աշխատանքները դադարեցվել են։

2012 թվականի դրությամբ Ծաղկաշատի շուրջ 25 բնակիչ աշխատել է Թեղուտի պղնձա-մոլիբդենային հանքավայրում։

 Տես նաև 

 Ծաղկաշատի եկեղեցի

 Ծանոթագրություններ 

Կատեգորիա:Ալավերդի համայնքի բնակավայրեր
Կատեգորիա:Լոռու մարզի գյուղեր